open-index/open-wikipedia-markdown huggingface dataset:
TiVo Corporation

**TiVo Corporation** (ადრე **Rovi Corporation**) – ამერიკული კომპანია, რომელიც სპეციალიზებულია პროგრამული უზრუნველყოფის ლიცენზირებაზე, ასევე კოპირებისგან მის დაცვაზე.

Rovi Corporation 2009 წლის ივლისამდე ცნობილი იყო სახელწოდებით Macrovision Solutions Corporation (Macrovision).

## ისტორია 
კომპანია დაარსდა 1983 წელს. პირველი პროდუქტი, რომელიც კოდირებული იქნა Macrovision-ის ხელშეწყობით იყო ფრენსის ფორდ კოპოლას მიერ 1985 წელს გადაღებული ფილმი – The Cotton Club. 1980-იანი წლების ბოლომდე ჰოლივუდის დიდი გადაღებების უმრავლესობა იყენებდა Macrovision-ის მომსახურებას. უფრო გვიანდელ დროს, წარმოებამ გააფართოვა DVD-ის და ციფრული კამერების საკუთარი ასორტიმენტი. ასევე სთავაზობდა ვიდეო თამაშების ან მუსიკის ციფრული მონაცემების დაცვას.

2008 წლის 7 დეკემბერს Macrovision-მა 2,8 მილიარდი ამერიკული დოლარის ფასად იყიდა Gemstar-TV Guide.

## სხვადასხვა 
* TryMedia – სერვისი, რომლის მეშვეობითაც ხდება ვიდეო თამაშების ჩატვირთვა
* InstallShield, InstallAnywhere, FLEXnet – პროგრამები შემმუშავებლებისთვის
* RipGuard – ტექნოლოგია, რომელიც ემსახურება DVD მონაცემების კოპირებისგან დაცვას
* SafeDisc – CD და DVD კოპირებისგან დაცვის სისტემა
* DRM – VHS კასეტების კოპირებისგან დაცვა

## რესურსები ინტერნეტში
* 
* 
* Rovi Corporation|Stock Quote
* Howstuffworks: "How does copy protection on a video tape work?"
* Ars Technica: "Digitizing video signals might violate the DMCA"

## სქოლიო
კატეგორია:NASDAQ-ზე აღრიცხული კომპანიები
კატეგორია:1983 წელს დაარსებული კომპანიები
კატეგორია:ციფრული ტექნოლოგია
Royce da 5'9"

**რაიან დენიელ მონტგომერი** (დ. 5 ივლისი, 1977), უფრო მეტად ცნობილი ფსევდონიმით **Royce da 5′9″** — ამერიკელი რეპერი დეტროიტიდან (მიჩიგანი). იგი თანამშრომლობს პროდიუსერებთან, კარლოს ბროუდისთან და DJ Premier-თან. აგრეთვე ანონიმურად მუშაობს შონ კომბსთან და Dr. Dre-სთან. რეპერი არის დუეტ Bad Meets Evil-ის წევრი, ემინემის თანამონაწილეობით, შედის ჯგუფებში Slaughterhouse და PRhyme (DJ Premier-თან ერთად). About.com-ის რედაქტორების „ჩვენი დროის უდიდესი MC-ების (1987–2007)“ რეიტინგში Royce da 5′9″ იკავებს #30 პოზიციას.

## დისკოგრაფია
;სტუდიური ალბომები
* *Rock City* (2002)
* *Death Is Certain* (2004)
* ''Independent's Day* (2005)
* *Street Hop* (2009)
* *Success Is Certain* (2011)
* *Layers* (2016)
* *Book of Ryan * (2018)

;თანამშრომლობა/EP-ები
* *Slaughterhouse* (Slaughterhouse) (2009)
* *Hell: The Sequel* (Bad Meets Evil) (2011)
* *Welcome to: Our House* (Slaughterhouse) (2012)
* *Shady XV* (Shady Records) (2014)
* *PRhyme'' (PRhyme) (2014)

## რესურსები ინტერნეტში
*
*

## სქოლიო
კატეგორია:დაბადებული 5 ივლისი
კატეგორია:დაბადებული 1977
კატეგორია:EOne Music-ის შემსრულებლები
კატეგორია:ამერიკელი რეპერები
კატეგორია:Slaughterhouse-ის წევრები
კატეგორია:ჰარდკორ ჰიპ-ჰოპ შემსრულებლები
კატეგორია:ცოცხალი ადამიანები
ჯადოსნური ცხოველები და სად ვიპოვოთ ისინი (ფილმი)

„**ჯადოსნური ცხოველები და სად ვიპოვოთ ისინი**“ () — 2016 წლის ფენტეზის ჟანრის მხატვრული ფილმი, გადაღებული რეჟისორ დევიდ იეიტსის მიერ. იგი არის „ჰარი პოტერის“ ფილმების სერიის პირველი დამატებითი ფილმი, ნაწილობრივ ეფუძნება ჯ. კ. როულინგის ამავე სახელწოდების წიგნს და გადაღებულია მწერლის სადებიუტო სცენარის მიხედვით და მისივე პროდიუსერობით. 

ფილმში მთავარ როლს ასრულებს ედი რედმეინი, ხოლო მეორეხარისხოვან როლებში არიან კეთრინ უოტერსტონი, დენ ფოგლერი, ელისონ სუდოლი, ეზრა მილერი, სამანთა მორტონი, ჯონ ვოიტი, კარმენ ეჯოგო, რონ პერლმანი და კოლინ ფარელი. „ჯადოსნური ცხოველები. სად ვიპოვოთ ისინი“ არის პირველი „ჯადოსნური ცხოველების“ ფილმების სერიაში და მეცხრე როულინგის ჯადოსნური სამყაროს სერიის ეკრანიზაციებში. 

ფილმის პრემიერა გაიმართა ნიუ-იორკში 2016 წლის 10 ნოემბერს. მსოფლიო კინოგაქირავებაში იგი ჩაეშვა 2016 წლის 18 ნოემბერს, 3D, IMAX 4K Laser და სხვა ფორმატებში. კრიტიკოსებისგან და ძირითადი მაყურებლებისგან დადებითი შეფასებებით,  „ჯადოსნური ცხოველების“ შემოსავალმა 814 მილიონი აშშ დოლარი შეადგინა და 2016 წლის ყველაზე შემოსავლიანი ფილმების სიის მერვე ადგილზე მოახვედრა. ფილმი ნომინირებული იყო BAFTA-ზე (სხვადასხვა ჯილდოს შორის – საუკეთესო ბრიტანული ფილმის კატეგორიაშიც) და გაიმარჯვა საუკეთესო დიზაინის ნომინაციაში. იგი აგრეთვე ნომინირებული იყო ორ ოსკარზე და გაიმარჯვა საუკეთესო კოსტიუმების დიზაინის კატეგორიაში, იქცა რა როულინგის ნაწარმოების მიხედვით გადაღებულ პირველ ფილმად, რომელსაც ეს ჯილდო მიენიჭა.

## გაგრძელება 
## რესურსები ინტერნეტში
* 
* 
* 
* 
* 

## სქოლიო
კატეგორია:2016 წლის ფილმები
კატეგორია:2016 წლის 3D ფილმები
კატეგორია:ამერიკული ფილმები
კატეგორია:ამერიკული სათავგადასავლო ფილმები
კატეგორია:ამერიკული ფენტეზი ფილმები
კატეგორია:ბრიტანული ფილმები
კატეგორია:ბრიტანული 3D ფილმები
კატეგორია:ბრიტანული სათავგადასავლო ფილმები
კატეგორია:ბრიტანული ფენტეზი ფილმები
კატეგორია:ფილმები ჯ. კ. როულინგის ნაწარმოებების მიხედვით
კატეგორია:ჯეიმზ ნიუტონ ჰოვარდის საუნდტრეკები
კატეგორია:დევიდ იეიტსის ფილმები
კატეგორია:ფილმები სტივ კლოვესის პროდიუსერობით
კატეგორია:Heyday Films-ის ფილმები
კატეგორია:IMAX-ის ფილმები
კატეგორია:Warner Bros.-ის ფილმები
იემენის სამოქალაქო ომი (1994)

**იემენის სამოქალაქო ომი** — შეიარაღებული კონფლიქტი, რომელიც მიმდინარეობდა 1994 წლის 27 აპრილიდან 7 ივლისამდე იემენის სამთავრობო ჯარებსა და იემენის სოციალისტურ პარტიას შორის, რომლებიც იბრძოდნენ სამხრეთ იემენის სუვერენული სახელმწიფოს სტატუსის დასაბრუნებლად. დასრულდა სამთავრობო ჯარების გამარჯვებით. 

## წინარე ისტორია 
1990 წლის 22 მაისს ჩრდილოეთი (იემენის არაბთა რესპუბლიკა) და სამხრეთი (იემენის სახალხო დემოკრატიული რესპუბლიკა) იემენი გაერთიანდა. გაერთიანებული სახელმწიფოს ორივე ლიდერმა გაიყვეს ორი უმაღლესი თანამდებობა: ალი აბდალა სალეჰი გახდა ქვეყნის პრეზიდენტი, ხოლო ალი სალემ ალ-ბეიდი - ვიცე-პრეზიდენტი. ორი ქვეყნის პოლიტიკური და ეკონომიკური სისტემების გაერთიანება 30 თვეში უნდა მომხდარიყო. ამ პერიოდის განმავლობაში  ერიან პარლამენტს უნდა შეემუშავებინა ქვეყნის კონსტიტუცია. არჩევნები გაიმართა 1993 წლის აპრილში. პოლიტიკური ჩიხიდან გამოსვლის მოლაპარაკებებმა ეფექტი ვერ გამოიღო, მიუხედავად ამისა სამხრეთისა და ჩრდილოეთის ლიდერებს შორის ხელშეკრულებას ხელი მოაწერეს ამანში 1994 წლის 20 თებერვალს, თუმცა ამან უკვე ვერ შეძლო დაწყებული სამოქალაქო ომის შეჩერება. ამ დაპირისპირების წარმოშობას ხელი შეუწყო იმან, რომ გაერთიანების მიუხედავად ჯერ კიდევ არ იყო ორი ყოფილი ქვეყნის არმია ერთმანეთში ინტეგრირებული.

## კონფლიქტის მსვლელობა 
პირველი შეიარაღებული მღელვარება გაიმართა 1994 წლის 27 მაისს, როდესაც ამრანის რაიონში გაიმართა ბრძოლა ტანკების მონაწილეობით. ორივე მხარე ერთმანეთს ადანაშაულებდა საომარი მოქმედებების დაწყებაში. 4 მაისს სამხრეთელების სამხედრო საჰაერო ძალებმა დაბომბეს ჩრდილოეთის რაიონები. პასუხად ჩრდილოეთელებმა მიიტანეს საჰაერო დარტყმა ადენზე. ალი აბდალა სალეჰმა 30-დღიანი საგანგებო მდგომარეობა გამოაცხადა. საზღვარგარეთის მოქალაქეებმა დაიწყეს ევაკუაცია ქვეყნიდან. ვიცე-პრეზიდენტი ალ-ბეიდი ოფიციალურად გაათავისუფლეს თანამდებობიდან. სამხრეთელებმა საომარი მასალების საწყობს ცეცხლი გაუხსნეს, რის შედეგადაც დაიღუპა ათობით მშვიდობიანი მოქალაქე. 10 მაისს თანამდებობიდან გადადგა ასევე პრემიერ-მინისტრი ჰაიდარ აბუ ბაქრ ალ-ათასი.

სამხრეთ იემენელებმა მზობელ ქვეყნებს მიმართეს დასახმარებლად და სავარაუდოა, რომ დახმარება მიიღეს საუდის არაბეთისაგან, რომელიც საშიშროებას ხედავდა მის საზღვართან ერთიანი იემენის არსებობაში.

## ლიტერატურა
* *Густерин П. В.* Йеменская Республика и её города. — М., 2006.

## რესურსები ინტერნეტში
* Краткая история Йемена
* ЙЕМЕН в XX веке
* Yemeni Civil War - 1994
* The Birth of Modern Yemen - The outbreak of war 

## სქოლიო
კატეგორია:იემენის ისტორია
კატეგორია:სამოქალაქო ომები
ამერიკა-ფილიპინების ომი

**ამერიკა-ფილიპინების ომი** (1899-1902) — ამერიკელების წამოწყებული ომი, ფილიპინების წინააღმდეგ. 

## ომის მიმდინარეობა
აშშს მთავრობამ ფილიპინებზე სერიოზული მისია მიავლინა, რომელსაც დაევალა ზოგიერთი დათმობებით დაეინტერესებინა ფილიპინების ბურჟუაზია და მემამულეები, გადაეყვანა თავის მხარეზე. კომპრადორული ბურჟუაზიის და ფეოდალების სახით ამერიკელებმა მალე თავიანთი მომხრეები და მოკავშირეები შეიძინეს. აშშ-ის დემაგოგიურმა მანევრებმა ეროვნულ ბანაკშიც პოვა გამოძახილი. მშრომელთა აქტივობით და გლეხონის მიერ რევოლუციური გზით მემამულეთა მიწის ხელში ჩაგდებით დაშინებული ბურჟუაზიულ-მემამულური დაჯგუფება ამერიკელებთან კაპიტულაციის გზას დაადგა. 

1889 წელს ფილიპინების არმიის ორგანიზებული წინააღმდეგობა შეწყდა და ბრძოლამ დაქსაქსული პარტიზანული სახე მიიღო. 1901 წლის გაზაფხულზე ამერიკელების ტყვედ ჩაგდებულმა ერთ-ერთმა ბურჟუაზმა (აგინალდომ) ფილიპინელ ხალხს მოუწოდა შეეწყვიტა წინააღმდეგობა, თანაც აშშ-სადმი ერთგულების ფიცი დადო. ბურჟუაზიულ ლიდერთა უმეტესობამ აგინალდოს მაგალითს მიბაძა და უღალატა ქვეყნის ინტერესებს. 

ფილიპინების ხალხის ზედაფენის მისამხრობად აშშ-ის სენატმა 1902 წელს მიიღო „კანონი ფილიპინების შესახებ“, რომელმაც იურიდიულად განსაზღვრა ფილიპინების კოლონიური სტატუსი. მისი მთავარი ამოცანა იყო ფილიპინების ხალხის ფართო ფენების შეცდომაში შეყვანა. კანონი ითვალისწინებდა ფილიპინების ექსპლუატატორული ფენების მონაწილეობას კოლონიურ მმართველობაში, ასამბლეასა და პროვინციული ორგანოების არჩევითობის დაწესებით და მათში ამ წრეების წარმომადგენელთა მიზიდვით. კანონი ფორმალურად აცხადებდა ფილიპინელთა პიროვნების და ქონების ხელშეუხებლობას, დემოკრატიულ უფლებებს, პროვინციული და მუნიციპალური ორგანოების არჩევითობას და სხვ.  ფილიპინელი მემამულეები, აშშ-ის კოლონიური ხელისუფლება და საოკუპაციო არმია, რომლებმაც ხელთ იგდეს ფილიპინების მიწა-წყლის მნიშვნელოვანი ნაწილი, დაინტერესებული იყვნენ გლეხობის ექსპლუატაციის წინაკაპიტალისტური ფორმების შენარჩუნებით. აღნიშნულ კანონს დაეთანხმნენ ფილიპინების კომპრადორული წრეები, ეროვნული ბურჟუაზია და მემამულეები. მათ ხელი აიღეს ქვეყნის დამოუკიდებლობისთვის ბრძოლაზე და ახალ კოლონიურ მბრძანებელთა მოკავშირეებად და სოციალურ საყრდენებად იქცნენ.

მხოლოდ 1907 წელს შეწყდა ფილიპინების ხალხის პარტიზანული ბრძოლა დამპყრობლების წინააღმდეგ. იმავე წელს ჩატარდა ასამბლეის პირველი არჩევნები და შეიქმნა ახალი ბურჟუაზიული - ნაციონალისტური პარტია, რომელმაც თავის პროგრამაში შეიტანა პარლამენტის გზით ბრძოლა ფილიპინების დამოუკიდებლობისათვის. ამ მოთხოვნამ მას მოსახლეობის ფართო ფენების მხარდაჭერა მოუპოვა, რაც ნათლად გამოვლინდა ასამბლეის არჩევნებში, როცა მან ხმების დიდი უმრავლესობა მიიღო. აღნიშნულ პარტიასთან ერთად ამ დროისათვის არსებობდნენ აგრეთვე პროამერიკული ორიენტაციის მქონე პროგრესული პარტია და სხვა ბურჟუაზიული პარტიები, რომელთა გავლენა ნაცისტურ პარტიასთან შედარებით უმნიშვნელო იყო. მასების თავიანთ მხარეზე მისამხრობად მათ ზოგჯერ თავიანთ პროგრამაში ნაწილობრივ მუშების ინტერესები და მოთხოვნებიც კი შექონდათ.

## ლიტერატურა
* 
* 
* 
* 

## რესურსები ინტერნეტში
* http://onwar.com/aced/chrono/c1800s/yr95/fphilippines1899.htm 
* http://users.erols.com/mwhite28/warstat3.htm#Phil-Am

კატეგორია:1899 წლის კონფლიქტები
კატეგორია:1902 წლის კონფლიქტები
კატეგორია:ფილიპინების ომები
კატეგორია:აშშ-ის ომები
შუახმელეთის კალენდარი

ჯ.რ.რ. ტოლკინის ლეგენდარიუმში წელთაღრიცხვისთვის გამოიყენება რამდენიმე კალენდარი. შუახმელეთი მდებარეობს დედამიწაზე გამოგონილ წინარეისტორიაში, ამიტომ წლის ხანგრძლივობა ნამდვილი წლისას ემთხვევა. რომან „ბეჭდების მბრძანებლის“ დანართ D-ში წარმოდგენილია კალენდრების განმარტება.

## მაზრის კალენდარი
ინფორმაცია მაზრული კალენდრის შესახებ ვრცლად იქნა მოწოდებული თავად ტოლკინის მიერ. ის საკმაოდ განსხვავდებოდა ადამიანების, ჯუჯებისა და ელფების კალენდრისაგან.

მაზრის კალენდრის პირველი წელი დაიწყო მაშინ, როდესაც ორმა ჰობიტმა სერიდან, მარჩომ და ბლანკომ დააარსეს მაზრა, მესამე ეპოქის 1601 წელს. ასე რომ, შესაძლებელია მესამე ეპოქის წლების გადაყვანა ჰობიტების წლებში, 1600 წლის გამოკლებით. მესამე ეპოქის უკანასკნელი წელი იყო 1421  (მაზრის კალენდრით).

მაზრული წელი ნამდვილი წლის ტოლია – 365 დღე, 5 საათი, 48 წუთი, 46 წამი. ის ისევე, როგორც ნამდვილ სამყაროში, დაყოფილია 12 თვედ, მაგრამ ყველა თვე 30 დღისგან შედგება. ამას დაემატა მხოლოდ 5 დამატებითი დღე, რათა 365 დღე მიეღოთ. საგულისხმოა, რომ თვეები დაყოფილიყო იყო მთვარის ციკლებად.

### სახელწოდებები
#### თვეები
თვეების სახელწოდებებისთვის ტოლკინმა გამოიყენა ძველი ინგლისურიდან ნასესხები შეცვლილი სიტყვები. პროფესორის ვარაუდით, ეს იქნებოდა ის სიტყვები, რომლებიც გამოყენებული იქნებოდა, თუ თანამედროვე ინგლისურში შეინარჩუნებდნენ თვეების ძველს სახელებს და არ გამოიყენებდნენ ლათინურებს.

ქვემოთ მოცემული ცხრილი ასახავს, თუ რომელ ნამდვილ თვეს შეესაბამება ჰობიტების ესა თუ ის თვე. 
                                                                                              

იულეთი აღინიშნებოდა დღე, რომელიც იყო ძველი წლის დასრულების და ახალი წლის დაწყების სიმბოლო. შესაბამისად, მეორე იულე იყო წლის პირველი დღე. ნაკიან წლებში (ყოველ მეოთხე წელიწადს) კალენდარს ემატებოდა ერთი დღე, ზედმეტი ლითე. ასეთი დღეები ოფიციალურად არც ერთ თვეს არ ეკუთვნოდა. როგორც წესი, ამ დღეს ან დასვენება იყო, ან რამე სახის წვეულება.

შუა წლის დღე, როგორც ვარაუდობენ, ნაბუნიობის ანალოგია. ტოლკინის თქმით, ამ მოვლენას ადგილი აქვს ნამდვილი რეალობის წლის შუა დღემდე 10 დღით ადრე. მაგრამ ნაბუნიობის დღემ გადაიწია, ამიტომ დღესდღეობით ის სხვა თარიღს ემთხვევა და განსხვავება მაზრული შუა წლის დღისა და ნამდვილი შუა წლის შორის 11 და არა 10 დღეა.

## რესურსები ინტერნეტში
*სხვადასხვა კალენდრის ანალიზი  
*მაზრის თვეების განმარტება – ეტიმოლოგიური მნიშვნელობა
უსტ-ბელიშევო

**უსტ-ბელიშევო** () — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. მიეკუთვნება ნაგადაკის სასოფლო საბჭოს.

2010 წლის მონაცემებით, სოფელში ცხოვრობს 57 ადამიანი. რაიონულ ცენტრ თოლბაზიდან დაშორებულია 36 კილომეტრით. უახლოესი რკინიგზის სადგურია ტიუკუნი, რომელიც დაშორებულია 6 კმ-ით.

2002 წლის აღწერის მიხედვით, მოსახლეობის აბსოლუტურ უმრავლესობას ბაშკირები შეადგენენ (100 %).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:აურგაზის რაიონის სოფლები
უტარკული

**უტარკული** () — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. მიეკუთვნება კებიაჩევის სასოფლო საბჭოს. დამაარსებელია სემიონ ივანეს ძე ვასილევი.

2010 წლის მონაცემებით, სოფელში ცხოვრობს 68 ადამიანი. რაიონულ ცენტრ თოლბაზიდან დაშორებულია 11 კილომეტრით. უახლოესი რკინიგზის სადგურია ბელოე-ოზერო, რომელიც დაშორებულია 25 კმ-ით.

2002 წლის აღწერის მიხედვით, მოსახლეობის აბსოლუტურ უმრავლესობას ჩუვაშები შეადგენენ .

## რესურსები ინტერნეტში
* Совет муниципальных образований Республики Башкортостан.
* Утаркуль на портале «Генеалогия и Архивы»

## სქოლიო
კატეგორია:აურგაზის რაიონის სოფლები
კვლევისა და ინტერდისციპლინურობის ცენტრი

**კვლევისა და ინტერდისციპლინურობის ცენტრი** () — ფიზიკური და ინტელექტუალური სივრცე, რომელიც იკვლევს და ავრცელებს სწავლის, სწავლების, კვლევისა და კოლექტიური ინტელექტის მობილიზების ახალ მეთოდებს. კვლევისა და ინტერდისციპლინურობის ცენტრი დაარსდა 2005 წელს ფრანსუა ტადეისა და არიელ ლინდერის მიერ. ცენტრის დაარსების დღიდან მისი მთავარი მხარდამჭერია ბეტანკურ-შულერის ფონდი.

პარიზის დეკარტისა და დიდროს უნივერსიტეტებთან თანამშრომლობით, კვლევისა და ინტერდისციპლინურობის ცენტრი უძღვება რამდენიმე აკადემიურ პროგრამას, როგორც ბაკალავრიატის, ისე მაგისტრატურისა და დოქტორანტურის დონეზე. ცენტრი ახორციელებს სამაგისტრო პროგრამას "ინოვაციური მიდგომები და კვლევითი განათლება", რომელიც მოიცავს ორ მიმართულებას: "იტერდისციპლინური მეთოდები სიცოცხლის შემსწავლელ მეცნიერებებში" და "განათლება და ტექნოლოგიები". კვლევისა და ინტერდისციპლინურობის ცენტრი მასპინძლობს ისეთ სტუდენტურ ასოციაციებს, როგორებიცაა WAX Science (What About Xperiencing Science), les Savanturiers, HelloTomorrow, le Gamilier, IGEM Paris Bettencourt და სხვ.

## რესურსები ინტერნეტში
* ოფიციალური საიტი

კატეგორია:საფრანგეთის სამეცნიერო ორგანიზაციები
ფიდიასი

**ფიდიასი** (, ძვ.წ. 490&nbsp;–430) — ძველი ბერძენი მოქანდაკე და არქიტექტორი. ის იყო მხედართმთავრის და „ათენური დემოკრატიის“ ფუძემდებლის პერიკლეს (ათენის მმართველი ძვ.წ 449 წლიდან) მეგობარი, ამიტომ იგი ძვ. წ. 447 წლიდან პერიკლეს ინიციატივით აკროპოლისის ანსამბლიის ხელმძღვანელი გახდა. დღემდე უცნობია თუ ვინ იყო მისი მასწავლებელი, თუმცა მეცნიერთა აზრით სავარაუდოდ მისი მასწავლებელი უნდა ყოფილიყო პოლიგლონტე ან ჰეგია.

აკროპოლისის პართეონს (ტაძარს) მისი და მისი სკოლის წარმომადგენელი სკოლის ოსტატთა რელიეფები და ქანდაკებები ამშვენებდა. ფიდიასის ნამუშევრთა დიდი ნაწილი ჩვენამდე არ მოაღწეულა, მათზე ზოგად წარმოდგენას გვაძლევს რომაული ასლები.  აკროპოლისში მან შექმნა ათენას  (სიბრძნის ქალღმერთი)  ქანდაკება, რომელიც პართენონის ტაძრის ნაოსში იდგა. რომაული ასლები გვამცნობს, რომ ის იყო 11 მეტრი სიმაღლის ხის გამოსახულება (სხვა წყაროს მიხედვით კი ის 7 მეტრი სიგრძის ქანდაკება იყო), ძვირფასი მასალებით დაფარული: საჭურველი და სამოსი ოქროთი, ხოლო სხეული სპილოს ძვლით. თვალები ძვირფასი თვლებისგან ჰქონდა გაკეთებული. ქალღმერთის ოქროს მუზარადზე გრიფონიები იყო, ფარის უკან კი ცისფერთვალა დახვეული გველი (როგორც სიბრძნის სიმბოლო). ათენას ფარის გარეთა და შიდა მხარეს ღმერთების და ტიტანების ბრძოლა იყო გამოსახული. ამ სცენებში ფიდიასმა  პერიკლე და თავისი თავი გამოსახა, რისთვისაც ფიდიასი ღმერთების შეურაცხყოფისთვის დასაჯეს (მცირე ხნით საპყრობილეში ჰყავდათ გამოკეტილი). ქალაქის მფარველი ქალღმერთი ათენა ათენის ყველა კუთხიდან ჩანდა და აღფრთოვანებას იწვევდა. 

ასევე ფიდეას ეკუთვნის „ათენა პრიმაქოსისის“ ქანდაკება,რომელიც შექმნილია დაახლოებით .ძვ.წ 460 წ, სპარსელებთან გამარჯვების აღსანიშნავად. ფიდიასსვე ეკუთვნის მსოფლიოს 7 საოცრებაში შესული ზევსის 13-მეტრიანი (ის იმ დროისთვის ყველა აგებულ ტაძარზე მაღალი იყო) ხის ქანდაკება ოლიმპიიდან, რომელზეც ფიდიასი თავის მოსწავლე (კოლოტოსთან) და მის ძმასთან (პენეტთან) ერთად მუშაობდა. ქანდაკების ზედაპირი მოპირკეთებული იყო ოქროთი და სპილოს ძვლით. ერთ-ერთი წყაროს ცნობით ფიდიასი დასაჯეს იმისთვის, რომ ვითომდა მან ზევსის ქანდაკებისთვის საჭირო ოქრო  მოიპარა, ხოლო ისტორია მოწმობს, რომ მან თავისი ფულით იყიდა ის. ფიდიასის ნამუშევრებიდან შემორჩენილია პართენონის შემამკობელი ქანდაკებები, რომელთაგანაც აღსანიშნავია ირიდას (ცისარტყელას ქალღმერთის) ქანდაკება. ფიდიასის გარდაცვალებისთვის ათენის აკროპოლისის რესტავრაცია (აღდგენა) დასრულებული არ უნდა ყოფილიყო.

## გალერეა

ფაილი:The figure of the Goddess was a Colossal one.jpg|ათენას ქანდაკება
ფაილი:Le Jupiter Olympien ou l'art de la sculpture antique.jpg|ზევსის ქანდაკება ოლიმპიაში
ფაილი:Athena Parthenos Altemps Inv8622 n3.jpg|ათენა პრიმაქოსისი
ფაილი:Iris Parthenon BM.jpg|ფიდიასის სკოლა — „ირიდას ქანდაკება“ ათენის პართენონში.
ფაილი:South metope 27 Parthenon BM.jpg|ფიდიასის სკოლა —  ლაპიდებისა და კენტავრების ბრძოლა.. ათენის პანთენონი 
ფაილი:East pediment KLM Parthenon BM.jpg|ფიდიასის სკოლა. ათენის პანთენონი.

## რესურსები ინტერნეტში
* 

## სქოლიო
კატეგორია:ძველი ბერძენი მოქანდაკეები
კატეგორია:ძველი ბერძენი არქიტექტორები
კატეგორია:მოქანდაკეები
კატეგორია:დაბადებული ძვ. წ. 490
კატეგორია:გარდაცვლილი ძვ.წ 430
მარანი (სასმისი)

მინი|სასმისი — მარანი
**მარანი** — ღვინის შესასმელი თიხის ჭურჭელი. სხვადასხვა ვარიაციით გავრცელებულია მეჭურჭლეობით განთქმულ საქართველოს ყველა კუთხეში. 

მარანი წარმოადგენს ორსართულიან სასმისს, რომლის პირველ ნაწილს დაფანჯრული ქუსლ-სადგარი აქვს, ხოლო მეორე სართულად თავზე მოვლებულია საზიარო მილაკი მასზე დამაგრებული ჩარექიანებით. ერთ ჩარექში ჩასხმით მარნის მილაკი და ყველა სასმისი თანაბრად შეივსება, ხოლო მსმელი ღვინოს მიირთმევს ჯგუფურ ჭურჭლებს შორის ჩასმული ზოომორფული ცხოველის პირიდან. ყველა ჭურჭელს ერთი საერთო ხვრელთა სისტემა გააჩნია და სმის დროს მარანი ერთინად იცლება. მარანი ქართული სუფრის დამამშვენებელ სასმისად ითვლებოდა. 

მისი საკრალური და რიტუალური დანიშნულება კარგადაა გამოკვეთილი შემკულობაში. მარნის სიმბოლიკაში ჩადებულია კოლექტიური სერობის საკრალური ხასიათი. იგი განასახიერებს მარნის, როგორც ღვინის სახლის მიკრომოდელს. ქართულ ეთნოგრაფიულ ყოფაში დამოწმებული ეს სარიტუალო ჭურჭელი გარკვეულ გენეტიკურ ნათესაობას იჩენს წინა აზიის სამეურნეო კულტურულ წრესთან. მარნის მრავალჭურჭლიანობაში გიორგი ჩიტაია ხედავდა წარმართული ხანის სალოცავების ერთჯერადად დალოცვის იდეას.

## ლიტერატურა 
* გ. ჩიტაია, შრომები, ტ. მე-2, 2000. მ.ზ. 
* ქართული მატერიალური კულტურის ეთნოგრაფიული ლექსიკონი

## რესურსები ინტერნეტში
* [მარანი (სასმისი)](http://www.nplg.gov.ge/wikidict/index.php/%E1%83%9B%E1%83%90%E1%83%A0%E1%83%90%E1%83%9C%E1%83%98_(%E1%83%A1%E1%83%90%E1%83%A1%E1%83%9B%E1%83%98%E1%83%A1%E1%83%98))

კატეგორია:ქართული ტრადიციული სასმისები
ილია ელოშვილი

**ილია ელოშვილი** (დ. 19 მაისი, 1975, თბილისი, საქართველოს სსრ — გ. 1 ივნისი, 2022, თბილისი, საქართველო) — ქართველი პოლიტიკოსი, თბილისის მერის მოადგილე, საქართველოს ენერგეტიკისა და ბუნებრივი რესურსების მინისტრი 2016 წლის 9 სექტემბრიდან 26 ნოემბრამდე და 2017 წლის 14 ივლისიდან 14 დეკემბრამდე. 

## ბიოგრაფია 
ილია ელოშვილმა 1999 წელს დაამთავრა საქართველოს ტექნიკური უნივერსიტეტი (საერთაშორისო ბიზნესის სამართალი), 2005 წელს უტრეხტის პროფესიული განათლების უნივერსიტეტი (ბიზნესის ადმინისტრირების ბაკალავრი). 2010 წელს მონაწილეობა მიიღო FIDIC –ის კონტრაქტების სრულყოფილი პროგრამაში (დავათა მოგვარების საბჭოს ფედერაცია, ლუქსემბურგი). 2011 წელს აშშ-ის სამხედრო ინჟინრების ასოციაციაში მიიღო ზედამხედველობის სპეციალისტის ხარისხი.

## სამუშაო გამოცდილება 
*2000–2003 —  შპს „ოსტორ - ნიდერლანდები“, კონსულტანტი. 
*2003 – 2004 —  შპს „გორგასალი“, კომერციული მენეჯერი.
* 2004–2005  —  „გაერთიანებული სადისტრიბუციო ენერგო კომპანია/ PA Consulting roup“- ი, დასავლეთის ცენტრალური რეგიონის დირექტორი. 
*2005–2006  —  „გაერთიანებული სადისტრიბუციო ენერგო კომპანია/ PA Consulting Group“-ი, დასავლეთ რეგიონის დირექტორი. 
*2006–2007 —  ფონდი „ათასწლეულის გამოწვევა საქართველო“, ენერგეტიკის ინფრასტრუქტურის რეაბილიტაციის პროექტის დირექტორი. 
*2007 —  ფონდი „ათასწლეულის გამოწვევა საქართველო“, მთავარი აღმასრულებელი ოფიცერის მოადგილის მოვალეობის შემსრულებელი.
* 2007–2008 —  შპს „ვისოლ პეტროლიუმი“, გენერალური დირექტორის მოადგილე. 
*2008 — შპს „ვისოლის გაზის სადისტრიბუციო კომპანია“, გენერალური დირექტორი. 
*2008–2010 —  ფონდი „ათასწლეულის გამოწვევა საქართველო“, აღმასრულებელი დირექტორის მოადგილე. 
*2010–2011 —  შპს „ნიუ ენერჯი“, ტექნიკური დირექტორი. 
*2011–2012 — ამერიკის განვითარების საერთაშორისო სააგენტოს (USAID) პროექტი Tetra Tech Inc-ი, ხელმძღვანელის მოადგილე.

## ენერგეტიკის სამინისტრო 
2012 წლის საპარლამენტო არჩევნების შემდეგ, დაინიშნა ენერგეტიკის მინისტრის მოადგილედ. მას შემდეგ, რაც 2016 წელს, საპარლამენტო არჩევნებში მონაწილეობის მიზნით, კახა კალაძე გადადგა, დაიკავა მინისტრის თამადებობა, არჩევნების შემდეგ კი კვლავ მინისტრის მოადგილე გახდა. მეორეჯერ მინისტრის პოსტი 2017 წლის 12 ივლისს დაიკავა - მას შემდეგ, რაც კახი კალაძემ მინისტრის პოსტი თბილისის მერის არჩევნებში მონაწილეობის მიზნით დატოვა. 2017 წლის დეკემბერში მთავრობაში სტრუქტურული ცვლილებები განხორციელდა. ენერგეტიკის სამინისტრო გაუქმდა და შეუერთდა ეკონომიკისა და მდგრადი განვითარების სამინისტროს.

## თბილისის მერია 
2017 წლის დეკემბერში ელოშვილი თბილისის მერის, კახა კალაძის მოადგილედ  დაინიშნა.

## რესურსები ინტერნეტში 
* საქართველოს ენერგეტიკის სამინისტრო 

კატეგორია:დაბადებული  19 მაისი
კატეგორია:დაბადებული 1975
კატეგორია:გარდაცვლილი 1 ივნისი
კატეგორია:გარდაცვლილი 2022
კატეგორია:საქართველოს ენერგეტიკის მინისტრები
წიგნის მუზეუმი (თბილისი)

მინი|250პქ|წიგნის მუზეუმის ფოიე
**წიგნის მუზეუმი** — მუზეუმი თბილისში, რომელიც გაიხსნა 2017 წლის 17 ნოემბერს საქართველოს პარლამენტის ეროვნული ბიბლიოთეკის პირველ კორპუსში. იგი საქართველოში პირველია  და კავკასიაში უდიდესი. მუზეუმი გაიხსნა ეროვნული ბიბლიოთეკის გენერალური დირექტორის გიორგი კეკელიძის ინიციატივით. ესენია: 

* იშვიათი გამოცემების მუზეუმი, სადაც სიძველით და ფორმით გამორჩეული წიგნებია წარმოდგენილი, კერძოდ ქართულ-იტალიური ლექსიკონი (1629), ვახტანგის სტამბის გამოცემები, ინკუნაბულა და სხვ; 
* „ვეფხისტყაოსნის“ მუზეუმი – აქ წარმოდგენილია პოემის ყველა გამოცემა ქართულ და უცხოურ ენებზე; 
* ილიას დარბაზი – ილია ჭავჭავაძის კაბინეტის ექსპოზიცია, მისი პირადი ნივთებითა და ბიბლიოთეკით; 
* ბროსეს საცავი – თანამედროვე საცავი, აღჭურვილი კლიმატის კონტროლის შესაბამისი აპარატურით. 

მუზეუმში შესვლა უფასო იქნება ნებისმიერი დამთვალიერებლისთვის.

## სქოლიო
კატეგორია:თბილისის მუზეუმები
კატეგორია:მუზეუმები ანბანის მიხედვით
ინდოეთ-პაკისტანის ომი

სახელწოდება **ინდოეთ-პაკისტანის ომი** შეიძლება აღნიშნავდეს:

* ინდოეთ-პაკისტანის პირველი ომი — 1947-1949 წწ.
* ინდოეთ-პაკისტანის მეორე ომი — 1965 წ.
* ინდოეთ-პაკისტანის მესამე ომი — 1971 წ.
ოლღა ოკუჯავა

**ოლღა სტეფანეს ასული ოკუჯავა** (დ. 1888, ქუთაისი — გ. 11 სექტემბერი, 1941, მედვედის ტყე, ორიოლის ოლქი, რსფსრ) —  გალაკტიონ ტაბიძის მეუღლე 1916–1941 წლებში.

## ბიოგრაფია
[thumb|left|გალაკტიონი და ოლია ოკუჯავა, 1919 წ., [ქუთაისი]]

ოლღა ოკუჯავა დაიბადა 1888 წელს ქუთაისში, სტეფანე ოკუჯავისა და ელისაბედ პერემუშევას ოჯახში. ჰყავდა სამი ძმა — მიხეილი, ნიკოლოზი და შალვა. უკანასკნელი იყო ცნობილი საბჭოთა პოეტისა და მუსიკოსის ბულატ ოკუჯავას მამა. 

1912 წელს სწავლობდა ქუთაისის წმ. ნინოს სახელობის ქალთა გიმნაზიაში, სწორედ მაშინ გაიცნო გალაკტიონ ტაბიძე. 1913 წლიდან მუშაობდა მასწავლებლად ჭიათურის ქალთა გიმნაზიაში. 1916 წლის 23 აგვისტოს გალაკტიონი და ოლღა დაქორწინდნენ, და იმწელსვე სასწავლებლად მოსკოვში გაემგზავრნენ. ცნობილია, რომ მოსკოვში ოლღა ოკუჯავა გახდა პარტიის წევრი. 

1929 წელს ოლღა ბრალდებულ იქნა ტროცკიზმში, მიესაჯა გადასახლება სამი წლის ვადით, რომელიც მან უზბეკეთში გაატარა და საქართველოში 1932 წელს დაბრუნდა. ოლღა ოკუჯავა მეორედ დააპატიმრეს 1936 წლის 11 ნოემბერს, დეპორტირებულია ორიოლის ოლქში. 1937 წელს გალაკტიონმა ოლღას ლექსი „უკანასკნელი მატარებელი“ მიუძღვნა.

1941 წლის სექტემბერი სსრკ-ის უზენაესი სასამართლოს სამხედრო კოლეგიამ მიუსაჯა სასჯელის უმაღლესი ზომა, ხოლო სამ დღეში ის 157 პოლიტ-პატიმართან ერთად დახვრიტეს ქალაქ ორიოლთან, მედვედის ტყეში. 

1956 წლიდან ხრუშჩოვის მთავრობამ რეპრესირებულთა რეაბილიტაციის პროცესი დაიწყო. 1957 წლის დეკემბერში გალაკტიონ ტაბიძეს შეატყობინეს, რომ ოლღა ოკუჯავა რეაბილიტირებულია, თუმცა პოეტს მისი დახვრეტის შესახებ არაფერი უთხრეს.

## სქოლიო
კატეგორია:დაბადებული 1888
კატეგორია:გარდაცვლილი  11 სექტემბერი
კატეგორია:გარდაცვლილი 1941
კატეგორია:გალაკტიონ ტაბიძე
კატეგორია:რეპრესირებულები
კატეგორია:ქუთაისში დაბადებულები
ო
კატეგორია:საბჭოთა კავშირის რეპრესიების მსხვერპლნი საქართველოში
წყევლა

**წყევლა** — სიტყვიერი ფორმულა, რომელიც შეიცავს ვინმეს ან რამის მიმართ ბოროტ სურვილს ან ლანძღვას. ხშირად არის წარმოდგენილი ძველ ლიტერატურაში, კერძოდ ბიბლიაში, როგორც რომელიმე ადამიანის ცოდვის განკითხვა. 

ამა თუ იმ რელიგიაში წყევლა აგრეთვე არის შელოცვა, სიტყვიერი რიტუალი, რომლის მიზანია მაგიური ძალით არასასურველი პიროვნებისთვის ზიანის მიყენება. არსებობს წყევლის საწინააღმდეგო რიტუალის ტრადიციაც.

შუა საუკუნეების ევროპაში ცნობილი პრაქტიკა იყო ადამიანების დაწყევლა ან მოჯადოვება. ნგლისური ფოლკლორი ბევრს გვიყვება ელისაბედ I-ის ჯადოებზე და წყევლებზე. ბიბლიასა და ყურანში ბევრი წყევლის მაგალითებია, როგორიცაა: ღვთის წყევლა გველზე, ადამზე , ევაზე, კაენზე და ეშმაკზე. ალაჰის წყევლა ურწმუნოებზე, ცოდვილებზე და მორწმუნეთა შემვიწროელებზე.

## სქოლიო

კატეგორია:ზებუნებრივი ლეგენდები
AC/DC-ის დისკოგრაფია

აქ წარმოდგენილია ავსტრალიური მძიმე როკ-ჯგუფ AC/DC-ის სრული დისკოგრაფია.

## ალბომები
### სტუდიური ალბომები
### EP-ები
### საკონცერტო ალბომები
### საუნდტრეკული ალბომები
### კომპლექტები
## სინგლები
;შენიშვნები
* **A**. პრომო-სინგლი, ავსტრალია და ბრიტანეთი.

## ვიდეოები
### ვიდეო ალბომები
### მუსიკალური ვიდეოები
## სქოლიო
; ძირითადი
* 
* 
; სხვა

## ლიტერატურა
* 
* 
* 
* 
* 
* 

## რესურსები ინტერნეტში
* 

დისკოგრაფია
კატეგორია:ავსტრალიელი შემსრულებლების დისკოგრაფიები
San Diego Comic-Con

**San Diego Comic-Con International** — გასართობი ინდუსტრიის და კომიქსების მრავალჟანრობრივი ფესტივალი, რომელიც იმართება ყოველ წელს სან-დიეგოში (კალიფორნია, აშშ). მისი სრული სახელწოდებაა **Comic-Con International: San Diego**, რომელსაც აგრეთვე ამოკლებენ **Comic-Con**-ის, **San Diego Comic-Con**-ის ან **SDCC**-ის სახით.

თავდაპირველად ფესტივალი დაარსდა 1970 წელს, სან-დიეგოელი შელ დორფის, რიჩარდ ალფის კენ კრეგერის და მაიკ ტაურის მიერ, სახელწოდებით **Golden State Comic Book Convention**. მოგვიანებით იგი **San Diego Comic Book Convention** გახდა. ღონისძიება იმართება ოთხი დღის (ხუთშაბათიდან შაბათის ჩათვლით) განმავლობაში ზაფხულში (ივლისში 2003 წლიდან) San Diego Convention Center-ში. ოთხშაბათის საღამოს, ოფიციალურ გახსნამდე წინასწარ რეგისტრირებულ სტუმრებს შეუძლიათ ოთხი „წინასწარ საღამოზე“ დასწრება, რათა გაეცნონ დაგეგმილი ღონისძიების ფარგლებში მოწყობილ დარბაზებს და მიიღონ ზოგადი ინფორმაცია ამა თუ იმ ღონისძიებაზე.

Comic-Con International აგრეთვე არის ორი ფესტივალის, WonderCon-ის (ანაჰაიმი, კალიფორნია) და Alternative Press Expo-ს (APE, სან-ფრანცისკო) ორგანიზატორი. 1974 წლიდან Comic-Con-ს აგრეთვე დაწესებული აქვს „სამელნის ჯილდო“, რომელსაც გადასცემს კომიქსების პროფესიონალ მხატვრებს, ანიმატორებს, სამეცნიერო ფანტასტიკის და პოპულარული კულტურის დაკავშირებული სფეროების მოღვაწეებს, ისევე, როგორც თავად ფესტივალის ორგანიზატორებს და კომიტეტს. დაწესებულია უილ აისნერის ჯილდოც.

თავდაპირველად ფესტივალის ფარგლებში ყურადღება იყო გამახვილებულია მხოლოდ კომიქსებზე, სამეცნიერო ფანტასტიკის/ფენტეზის ჟანრის კინოზე, ტელევიზიაზე და დაკავშირებულ პოპულარულ ხელოვნებაზე, მაგრამ მოგვიანებით ამ კატეგორიებს დაემატა პოპულარული კულტურის სხვა განხრებიც – საშინელებათა ჟანრი, ანიმაცია, ანიმე, სათამაშოები, საკოლექციო ბარათები, ვიდეო თამაშები, ინტერნეტ-კომიქსები და ფენტეზის ჟანრის რომანები. *Forbes*-ის თანახმად, ეს არის ასეთი სახის მსოფლიოს უდიდესი კონვენცია. *Publishers Weekly* წერდა, რომ Comic-Con International: San Diego არის ჩრდილოეთ ამერიკის უდიდესი სანახაობა და უდიდესი ფესტივალი, რომელიც სან-დიეგოში ტარდება 2010 წელს მასზე მოხვედრის განაცხადი შეავსო 130.000 მსურველმა. 
დიდ აუდიტორიასთან ერთად, ღონისძიება მოხვდა გინესის მსოფლიო რეკორდების წიგნში, როგორც მსოფლიოში კომიქსების და პოპულარული კულტურის უდიდესი ყოველწლიური ფესტივალი.

## რესურსები ინტერნეტში
*

## სქოლიო
კატეგორია:ნერდული კულტურა
კატეგორია:მრავალჟანრობრივი ფესტივალები
კატეგორია:ფესტივალები ანბანის მიხედვით
დავით მირცხულავა

**დავით მირცხულავა** (დ. 1955) — ქართველი ენერგეტიკოსი, საქართველოს სათბობ-ენერგეტიკის ყოფილი მინისტრი, საქართველოს ენერგეტიკის მარეგულირებელი ეროვნული კომისიის (სემეკ) ყოფილი თავმჯდომარე.

## ბიოგრაფია 
დავით მირცხულავა დაიბადა 1955 წელს. დაამთავრა საქართველოს პოლიტექნიკური ინსტიტუტი. მუშაობდა ენერგეტიკისა და ენერგეტიკულ ნაგებობათა ინსტიტუტში, იტალიის ნაციონალურ ენერგეტიკულ კომპანიაში, აგრარულ უნივერსიტეტში. 1982 წელს დაიცვა საკანდიდატო, ხოლო 1995 წელს სადოქტორო დისერტაციები. 1999-2003 წლებში იყო სათბობ-ენერგეტიკის მინისტრი. 2003 წლის აგვისტოდან 2004 წლის მარტამდე — სემეკ-ის თავმჯდომარე. არის ტექნიკურ მეცნიერებათა დოქტორი, პროფესორი.

## დაკავება და შეწყალება 
2003 წლის დეკემბერში, ვარდების რევოლუციის შემდეგ, თანამდებობის ბოროტად გამოყენებისა და ფინანსური მაქინაციების ბრალდებით დააკავეს. 2005 წლის 30 მარტს 10 წლით თავისუფლების აღკვეთა მიესაჯა. 2006 წელს, თბილისის სააპელაციო სასამართლომ პატიმრობის ვადა 7 წელსა და 6 თვემდე შეუმცირა. 2008 წლის იანვარში, პრეზიდენტის მოვალეობის შემსრულებელმა ნინო ბურჯანაძემ მირცხულავა, კონტროლის პალატის ყოფილ ხელმძღვანელ სულხან მოლაშვილთან ერთად შეიწყალა.

2015 წელს სტრასბურგის სასამართლოს საქმეზე „მირცხულავა საქართველოს წინააღმდეგ“ განჩინება გამოიტანა.  მომჩივანი მის მიმართ ევროპული კონვენციის მე-3 მუხლის (წამების აკრძალვა), მე-5 მუხლის (თავისუფლებისა და უსაფრთხოების უფლება) და მე-6 მუხლის (საქმის სამართლიანი განხილვის უფლება) დარღვევას ასაჩივრებდა. საქართველოს მთავრობამ მირცხულავას მიმართ ევროპული კონვენციის ზემოაღნიშნული მუხლების დარღვევა აღიარა და მომჩივანს კომპენსაციის სახით 5 000 ევრო შესთავაზა. მომჩივანი საქართველოს მთავრობის მიერ შეთავაზებულ წინადადებას სრულად დაეთანხმა. შედეგად, სტრასბურგის სასამართლომ აღნიშნული დავა განსახილველ საქმეთა ნუსხიდან ამორიცხა.

## „ხუდონჰესი“ 
დავით მირცხულავა ბოლო წლებში ინდურ კომპანია „ტრანს ელექტრიკასთან“ თანამშრომლობს, რომელიც „ხუდონჰესის“ პროექტის განხორციელებას გეგმავს. თუმცა, მოსახლეობის წინააღმდეგობის გამო, მშენებლობის განახლება ამ დრომდე ვერ ხერხდება.

## სქოლიო
კატეგორია:დაბადებული 1955
კატეგორია:საქართველოს ენერგეტიკის მინისტრები
კატეგორია:ქართველი ენერგეტიკოსები
ხულოს პროფესიული სახელმწიფო დრამატული თეატრი

**ხულოს პროფესიული სახელმწიფო დრამატული თეატრი** — საქართველოს ერთ-ერთი დრამატული თეატრი. მდებარეობს აჭარაში, ხულოს მუნიციპალიტეტის დაბა ხულოში, რუსთაველის ქ.11-ში. 

## თეატრის ისტორია
ხულოში თეატრის დაარსება ცნობილი ქართველი რეჟისორის სიკო დოლიძის სახელს უკავშირდება XX-საუკუნის ათიან წლებში ხულოს რაიონში სიკო დოლიძის თაოსნობით პირველი თეატრალური წარმოდგენები დაიდგა, ხოლო თეატრისათვის შენობის აგება 1931 წელს დაიწყო. 1937 წელს რეჟისორ მიხეილ ქორელის სპექტაკლით „ანზორი“ (ს. შანშიაშვილი) გაიხსნა ხულოს სახელმწიფო დრამატული თეატრი. ამ დადგმას მოჰყვა  მომდევნო წლებში სხვა ქართველი კლასიკოსი დრამატურგების ნაწარმოებები: „ყვარყვარე თუთაბერი“, „სამშობლო“, „დარისპანის გასაჭირი“ და სხვები.

1952 წელს თეატრი დაიხურა და სამოციანი წლების ბოლოდან თეატრმა სახალხო თეატრის სტატუსით დაიწყო ფუნქციონირება. სწორედ ეს პერიოდი იყო მნიშვნელოვანი, რადგან აქ დადგმულ სპექტაკლებს და მოღვაწე რეჟისორებს მნიშვნელოვანი წვლილი აქვთ შეტანილი ქართულ თეატრალურ ხელოვნებაში. ამ პერიოდში ხულოს თეატრში მოღვაწეობდნენ ზორბეგ ღლონტი, იუსუფ ზოიძე, ლილი თურნავა, ედნარ შამილაძე, სპარტაკ ბაღაშვილი და სხვები. თეატრი ძირითადად ქართულ დრამატურგიაზე იყო ორიენტირებული. 

1992 წელს თეატრს კვლავ მიენიჭა სახელმწიფო დრამატული თეატრის სტატუსი. მსგავსად 60-იანი წლებისა ძირითადი ორიენტირი ისევ ქართული დრამატურგია იყო. 2003 წელს ხულოს თეატრს შეემატა პროფესიული ჯგუფი, რომელიც სპეციალურად ამ თეატრისათვის იყო მომზადებული. ამან ბევრად შეუწყო ხელი თეატრის მხატვრულ შემოქმედებითი პოტენციალის ზრდას. თეატრი აქტიურად ჩაება თეატრალურ ცხოვრებაში, ამაღლდა სპექტაკლების მხატვრული მხარე, თეატრმა აქტიურად დაიწყო ფესტივალებში და კონკურსებში მონაწილეობა, ასევე საგასტროლო ტურნეების მოწყობა ქვეყნის სხვადასხვა ქალაქებში. თეატრის ხელმძღვანელობამ გააზრებულად დაიწყო ურთიერთობები საქართველოში წარმატებულად მოღვაწე სხვადასხვა რეჟისორებთან, რომელთა დადგმულმა სპექტაკლებმა მტკიცედ დაუმკვიდრა ადგილი თეატრს ქართულ თეატრალურ ხელოვნებაში. სწორედ ასეთმა აქტივობებმა გამოიწვია თეატრალების დიდი ინტერესი ხულოს პროფესიული დრამატული თეატრის მიმართ. 

თეატრის ძირითადი მიმართულება შემოქმედებითად თანამედროვე დრამატურგიაა.

2016 წელს თეატრმა გასტროლები გამართა საბერძნეთის დედაქალაქ ათენში, ასევე ტრადიციულად მონაწილეობას ღებულობს ქვეყნის შიგნით გამართულ თეატრალურ ფესტივალებსა და კონკურსებში. 

## რესურსები ინტერნეტში
*სსიპ ხულოს პროფესიული სახელმწიფო დრამატული თეატრი 
*https://www.facebook.com/KhuloDramaTheatre/

კატეგორია:საქართველოს თეატრები
კატეგორია:ხულოს მუნიციპალიტეტი
დიდი 10

**დიდი ათი** — საქართველოს უმაღლესი, ნახევრად-პროფესიონალური სარაგბო ჩემპიონატი. პირველი გათამაშება ჩატარდა 1990 წელს. ამჟამინდელი ფორმატით ჩემპიონატში ათი გუნდი მონაწილეობს. ჩემპიონობის მოპოვება ყველაზე მეტჯერ თბილისის „ლოკომოტივმა“ (10-ჯერ) შეძლო.

## შედეგები
## საქართველოს სსრ ჩემპიონატი
## რესურსები ინტერნეტში
საქართველოს რაგბის კავშირი 

## სქოლიო
კატეგორია:რაგბი
აია (სარაგბო კლუბი)

**აია ქუთაისი** — საქართველოს უმაღლესი ლიგის სარაგბო კლუბი.

კლუბი დაარსდა 1966 წელს ქუთაისში და სახელი მშობლიური ქალაქის ანტიკური სახელწოდებიდან იქნა შერჩეული. აია ერთ-ერთი ყველაზე ტიტულოვანი კლუბი იყო საბჭოთა კავშირში, სადაც 80-იანი წლებში სრული ჰეგემონია დაამყარა და სამჯერ მოიგო ეროვნული ჩემპიონატი, თითოჯერ მეორე და მესამე ადგილი დაიკავა, ორჯერ კი ქვეყნის თასის მფლობელი გახდა.

საბჭოთა კავშირის დაშლის შემდეგ კლუბმა ასპარეზობა ახლადშექმნილ საქართველოს ჩემპიონატში განაგრძო, სადაც დაარსებიდან ერთ-ერთი მოწინავე კლუბი იყო და საპრიზო ადგილების დაკავების მუდმივი კანდიდატი.

## ტიტულები
***საბჭოთა კავშირის ჩემპიონატი:** 
** ჩემპიონი (3): 1987, 1988, 1989
** ვიცე-ჩემპიონი (1): 1984
** მესამე ადგილი (1): 1985
***საბჭოთა კავშირის თასი:** 
** გამარჯვებული (2): 1987, 1990,  
* **საქართველოს ჩემპიონატი:**
** ჩემპიონი (11): 1969, 1978, 1982, 1982–83, 1983–84, 1984–85, 1985, 1990, 1991, 1995, 2020-21
** ვიცე-ჩემპიონი (4): 1988, 1992, 1997, 2011, 2017-18
** მესამე ადგილი (7): 1973, 1974, 1975, 1976, 1977, 1993, 2012-13

## სტადიონი
აია არენა აშენდა 2015 წელს. ის მოიცავს 9 ჰექტარ ტერიტორიას და 4 მოედანს.

კატეგორია:საქართველოს სარაგბო კლუბები
Mob Psycho 100

— იაპონური ვებ-მანგა, შექმნილი ვინმე One-ის მიერ. მანგა ჟურნალ Ura Sunday-ში ქვეყნდებოდა 2012 წლის 18 აპრილიდან 2017 წლის 22 დეკემბრამდე. 2016 წელს მოხდა მისი ადაპტირება ანიმე-ტელესერიალად. „Mob Psycho 100“-ის სატელევიზიო დრამა 2018 წელს გამოვიდა.

## ტელესერიალი
მარცხნივ|150პქ|მინი|ანიმე *Mob Psycho 100*-ის პოსტერი

2015 წლის 2 დეკემბერს გამოცხადდა, რომ მანგას მიხედვით გამოვიდოდა ანიმე-ტელესერიალი, რომელიც შეიცავდა 12 ეპიზოდს, რომელთაგან თითოეულის ხანგრძლივობა 22-25 წუთი იქნებოდა. პირველი ეპიზოდი ეთერში გავიდა 2016 წლის 12 ივლისს, პირველი სეზონის ჩვენება კი დასრულდა 2016 წლის 27 სექტემბერს. პირველ სეზონს მოჰყვა მეორე (2019 წლის იანვარი-აპრილი) და მესამე (2022 წლის ოქტომბერი-დეკემბერი) სეზონი.

### ანიმეს მოკლე შინაარსი
დედამიწაზე ხდება პარანორმალური, ამოუხსნელი მოვლენები. აგრეთვე არსებობენ სულები, რომლებიც ადამიანებს ემტერებიან, მათ გასანადგურებლად კი საგანგებოდ მომზადებულები არიან ადამიანები, რომლებსაც ექსტრასენსებს უწოდებენ. ამ ხალხს მიეკუთვნება ანიმეს მთავარი პერსონაჟი კაგეამა სეიგო, რომლის ზედმეტსახელია „მობი“. იგი არის ბიჭი, რომელიც ფეთქდება თუ მისი ემოციური მოცულობა მიაღწევს 100 პროცენტს, ამასთანავე – მსოფლიოში ყველაზე ძლიერი ექსტრასენსი.

## რესურსები ინტერნეტში
*  *Weekly Shōnen Sunday*-ს ონლაინ-გამოცემაში 
*  – ანიმეს ოფიციალური საიტი
* 

## სქოლიო
კატეგორია:2016 წლის ანიმე ტელესერიალები
კატეგორია:2012 წლის მანგა
კატეგორია:კომედიური ანიმე და მანგა
კატეგორია:მოქმედებითი ანიმე და მანგა
კატეგორია:პაროდიული ანიმე და მანგა
კატეგორია:სამეცნიერო ფანტასტიკური ანიმე და მანგა
კატეგორია:სუპერგმირული ანიმე და მანგა
კატეგორია:იაპონური ონლაინ-კომიქსები
კატეგორია:ტელესერიალები ანბანის მიხედვით
იოანე ბოლქვაძე

**იოანე ბოლქვაძე** (დ. XVIII ს., ხულო ― გ. XIX, ხულო) ― ერთ-ერთი ბოლო ქართველი ქრისტიანი სასულიერო პირი ზემო აჭარაში.
## ისტორია
მღვდელი იოანე ბოლქვაძე მოღვაწეობდა მე-18 საუკუნის მეორე ნახევარში, ხულოში. მას შემდეგ რაც ოსმალეთის იმპერიამ დაიპყრო აჭარა რეგიონში რთული ვითარება შეიქმნა. იმპერიის წნეხი განსაკუთრებით შეეხო თავად-აზნაურობას და სასულიერო ფენას. 

აჭარაში ოსმალების გაბატონების შემდეგ, მღვდელი იოანე იყო ერთ-ერთი ბოლო ქრისტიანი ხულოელი, რომელმაც შეინარჩუნა სარწმუნოება და გარდაცვალებამდე მღვდლად მსახურობდა ხულოში. მღვდელი იოანეს ერთ-ერთმა შვილმა მიიღო ისლამი,  გულდაწყვეტილ მამას შვილისათვის უთქვამს:

გამაჰმადიანებული შვილი მამის ნებას დაჰყოლია და ისე განსწავლულა, რომ თურქებს ყადობა მიუციათ. პირველი ყადი ბოლქვაძეების გვარში ის იყო. მღვდელი იოანე ბოლქვაძის გამაჰმადიანებული შვილის შთამომავლებს ეწოდათ ყადიოღლები (ყადის შვილები) ხოლო მათ სოფელს - ყადიოღლი.

## ლიტერატურა 
* თედო სახოკია.  “ მოგზაურობანი". ქ. ბათუმი, 1995, გვ. 247-248.
* ზაქარია ჭიჭინაძე. გაზ. ,,ივერია", 1884 წ., 7 აპრილი.
* ენვერ ბოლქვაძე.  “ბოლქვაძეების (ყადიოღლების) გვარის გენეალოგია. გამომცემლობა “ალიონი",“ ქ. ბათუმი, 1998.

კატეგორია:ხულოს მუნიციპალიტეტში დაბადებულები
კატეგორია:ბოლქვაძეები
კატეგორია:ქართველი საეკლესიო მოღვაწეები
Hunter x Hunter-ის ეპიზოდების სია

Hunter x Hunter-ის ეპიზოდების სია შეიძლება აღნიშნავდეს:
*Hunter × Hunter-ის ეპიზოდების სია (1999)
*Hunter × Hunter-ის ეპიზოდების სია (2011)
*Hunter × Hunter-ის ოვას ეპიზოდების სია
უტეიმულინო

**უტეიმულინო** () — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. მიეკუთვნება ნაგადაკის სასოფლო საბჭოს.

2010 წლის მონაცემებით, სოფელში ცხოვრობს 379 ადამიანი. რაიონულ ცენტრ თოლბაზიდან დაშორებულია 29 კილომეტრით. უახლოესი რკინიგზის სადგურია ტიუკუნი, რომელიც დაშორებულია 8 კმ-ით.

2002 წლის აღწერის მიხედვით, მოსახლეობის აბსოლუტურ უმრავლესობას ბაშკირები შეადგენენ .

## რესურსები ინტერნეტში
* Совет муниципальных образований Республики Башкортостан.
* Утеймуллино (Биш-аул) на портале «Генеалогия и Архивы»

## სქოლიო
კატეგორია:აურგაზის რაიონის სოფლები
ანგბანდი

**ანგბანდი** — ჯ.რ.რ. ტოლკინის ლეგენდარიუმში დიდი სიმაგრე, რომელიც მელკორმა სამყაროს ადრეულ პერიოდში ააგო. მდებარეობდა ბელერიანდის ჩრდილოეთით.

ანგბანდის ქვეშ არსებობდა მეორე ციხესიმაგრე - უტუმნო, რომელიც ვალარების მიერ იქნა განადგურებული. ამის შემდეგ მელკორი ვალინორში სამი ეპოქის განმავლობაში შეამწყვდიეს, მაგრამ იგი დაბრუნდა შუახმელეთში და ანგბანდში გამაგრდა, ხოლო მის კარიბჭეს ზევიდან დაადგა თანგოროდრიმის ციხე-კოშკები.

## ლიტერატურა
* 

## სქოლიო
კატეგორია:შუახმელეთის სასახლეები და ციხესიმაგრეები
აკაკი ვასაძის სახლ-მუზეუმი

მინი|შენობა, სადაც განთავსებულია ა. ვასაძის სახლ-მუზეუმი (დავით აღმაშენებლის გამზირი 3)
**აკაკი ვასაძის სახლ-მუზეუმი** — საქართველოს თეატრის, მუსიკის, კინოსა და ქორეოგრაფიის სახელმწიფო მუზეუმის ფილიალი, მდებარე  დ. აღმაშენებლის პრ. 3. 

გაიხსნა 1988 წლის 14 იანვარს ბინაში, სადაც აკაკი ვასაძე ცხოვრობდა 1936 წლიდან სიცოცხლის ბოლომდე. ექსპოზიცია მოთავსებულია ორ ოთახში. პირველში წარმოდგენილია ვასაძის როგორც მსახიობის, რეჟისორისა და ლიტერატორის შემოქმედების ამსახველი მასალები: აფიშები, ფოტოები, თეატრის მაკეტები, იაგოსა და პასტორ მანდერსის კოსტიუმები; თეატრალური რეკვიზიტები სხვადასხვა სპექტაკლიდან: ჩიშმაკოვის გიტარა (კ. მარჯანიშვილის მიერ დადგმული სპექტაკლიდან “მზის დაბნელება საქართველოში”), ახმას ფანდური (ა. ახმეტელისა და ვასაძის მიერ დადგმული სპექტაკლიდან “ანზორი”), ლირის ხმალი (გ. ლორთქიფანიძისა და ვ-ის მიერ დადგმული სპექტაკლიდან “მეფე ლირი”), ძველებური დაირა, თეატრალური ნიღბები და სხვ. აქვეა ტ. ტაბიძისა და ი. გრიშაშვილის ლექსები, მიძღვნილი ვასაძისადმი; ე. ნემიროვიჩ-დანჩენკოს, გ. რობაქიძის, დრამატურგ ვ. სოლოვიოვის, კრიტიკოს ი. ალტმანის, ამერიკელი რეჟისორის რ. პორტერის გამონათქვამები ვასაძეზე, როგორც მსახიობსა და რეჟისორზე. ვიტრინებში გამოფენილია ვასაძის ხელით გადაწერილი როლები თავის ჩანახატებიანად; თეატრ. პროგრამები: ვასაძის “მოგონებები, ფიქრები” (2 ტ.) და “ჩემი სამსახიობო გზა”; წიგნები ვასაძეზე; მნიშვნელოვანი წერილები და დეპეშები; საქართველოსა და შოთა რუსთაველის სახ. სახელმწიფო პრემიების დიპლომები, მთავრობის სხვადასხვა ჯილდო (ორდენები, მედლები), აგრეთვე პირადი ნივთები. მეორე ოთახს შენარჩუნებული აქვს ვასაძის სამუშაო-მისაღები ოთახის სახე. აქ დგას მისი საწერი მაგიდა თავისი სავარძლით, როიალი, რბილი ავეჯი. კედლებზე განლაგებულია ვასაძის ბავშვობის, გიმნაზიის წლების, ახალგაზრდობის ამსახველი ფოტოები, აქვეა მისი ოჯახის წევრების პორტრეტები. ერთი კედელი დათმობილი აქვს რუსთაველის თეატრის 20-იანი წლების ყოველდღიური ცხოვრების ამსახველ უნიკალურ ფოტოებს, რომლებშიც არიან კ. მარჯანიშვილი, ვ. აბაშიძე, ნ. გოცირიძე, შ. დადიანი და ქართ. თეატრისა და კულტურის სხვა გამოჩენილი მოღვაწენი. ამავე ოთახშია გამოფენილი ვასაძის საზ. ცხოვრების ამსახველი ფოტოები, სადაც მასთან ერთად არიან გამოჩენილი რეჟისორები და მწერლები: ვ. ნემიროვიჩ-დანჩენკო, ა. კოონენი, ა. ტაიროვი, ა. ტოლსტოი, ა. კორნეიჩუკი და სხვ. (სულ გამოფენილია 172 ფოტოსურათი). გამოფენილია აგრეთვე ვ-ის მიერ აკვარელით და ფანქრით შესრულებული ნახატები: იმერეთის ორი პეიზაჟი, მეუღლისა და შვილიშვილის პორტრეტები. სახლ-მუზეუმში ექსპონირებულია ლ. გუდიაშვილის მიერ ნაჩუქარი ფერწერული ტილო “წყურვილი”, ი. ნიკოლაძის ნაჩუქარი შოთა რუსთაველის ბარელიეფი (ბრინჯაო), უ. ჯაფარიძის ნახატი “ა. ვასაძე ერეკლე II-ის როლში” (სპექტაკლიდან “კრწანისის გმირები”), კრიტოვის ნახატი “ა. ვასაძე ნოვიკოვის როლში” (სპექტაკლიდან “ლიანდაგები გუგუნებენ”), ნაჭყებიას ნახატი “ა. ვასაძე – პეპია”, ე. შუხაევის მიერ შესრულებული ვასაძის პორტრეტი. ექსპოზიციაში აგრეთვე წარმოდგენილია სხვადასხვა მემორიალური ნივთი თავისი წარწერებით. სახლ-მუზეუმში ინახება ვასაძის ბიბლიოთეკა და პირადი არქივი. მუზეუმის შენობას მინიჭებული აქვს კულტურული მემკვიდროების უძრავი ძეგლის სტატუსი. 

## ლიტერატურა
## რესურსები ინტერნეტში
* აკაკი ვასაძის სახლ-მუზეუმი

## სქოლიო
კატეგორია:თბილისის სახლ-მუზეუმები
კატეგორია:1988 წელს დაარსებული მუზეუმები
ჩიშმა (ბალიკლიკულის სოფსაბჭო)

**ჩიშმა** () — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. მიეკუთვნება ბალიკლიკულის სასოფლო საბჭოს.

2010 წლის მონაცემებით, სოფელში ცხოვრობს 65 ადამიანი. რაიონულ ცენტრ თოლბაზიდან დაშორებულია 12 კილომეტრით. უახლოესი რკინიგზის სადგურია ბელოე-ოზერო, რომელიც დაშორებულია 42 კმ-ით, ხოლო სასოფლო საბჭოს ცენტრიდან ბალიკლიკულიდან დაშორებულია 3 კმ-ით.

## რესურსები ინტერნეტში
* ბაშკირეთის რესპუბლიკის მუნიციპალიური განათლების საბჭო.
* ჩიშმა პორტალზე «გენეალოგია და არქივი»

## სქოლიო
კატეგორია:აურგაზის რაიონის სოფლები
იოანე ევნუხი

**იოანე ევნუხი** *იოანე საჭურისი* () — მაღალი თანამდებობის პირი ტრაპიზონის იმპერიაში, რომელიც მე-14 საუკუნის შუა ხანებში მოღვაწეობდა. მისი წარმომავლობა გაურკვეველია, ცნობილია რომ ის არ იყო არისტოკრატიული ოჯახის წევრი. იოანე ტრაპიზონის სამხედრო ოლქის, ვანდის, მეთაური იყო, დუქსის ტიტულს ატარებდა და ლიმნია ეკავა, მასვე ებარა იმპერიის ფლოტი. იოანე ტრაპიზონის იმპერიის საშინაო და საგარეო პოლიტიკაში მნიშვნელოვან როლს ასრულებდა და პრობიზანტიურ ორიენტაციით გამოირჩეოდა. 1333 წელს მან მახვილით მოკლა მცირეწლოვანი იმპერატორი მანუელ II. იოანე საჭურისი ტრაპიზონის სამოქალაქო ომში გამოდოდა ირინა პალეოლოგოსის მხარეს.

## ლიტერატურა
**მიქაელ პანარეტოსი*  „ტრაპიზონის ქრონიკა“  XIV საუკუნე
* 

## სქოლიო
კატეგორია:ტრაპიზონის იმპერიის ადამიანები
კუმანოვოს ისტორიული არქივი

**კუმანოვოს ისტორიული არქივი** () — არქივი ქალაქ კუმანოვოში. დაარსდა 1954 წელს. ამჟამად ფუნქციონირებს, როგორც მაკედონიის რესპუბლიკის სახელმწიფო არქივის განყოფილება. კუმანოვოს განყოფილების დაქვემდებარებაში შედის: კუმანოვოს, ლიპკოვოს, სტარო-ნაგორიჩანეს, კრივა-პალანკის, რანკოვცესა და კრატოვოს თემები. ეს განყოფილება მძიმე ვითარებაშია და XIX საუკუნის ბოლოს აგებულ არამიზნობრივ შენობაში მუშაობს გოცე დელჩევის ქუჩაზე. განსაკუთრებულ სირთულეს საარქივო მასალების განთავსება წარმოადგენს.

## განყოფილების მუშაობა
განყოფილებას გააჩნია 543 ფონდი და 8 კოლექცია. ყველაზე ძველი დოკუმენტები 1870 წლით თარიღდება და მასალების უმრავლესობა მეორე მსოფლიო ომის შემდგომ პერიოდს მოიცავს. კუმანოვოს არქივში განთავსებული დოკუმენტები ეკონომიკური, სოციალური, კულტურული და პოლიტიკური შინაარსისაა.

განყოფილებას არ აქვს სამკითხველო დარბაზი და ამ მიზნით სამუშაო სივრცე გამოიყენება.

## ძირითადი ფონდები
კუმანოვოს განყოფილების ძირითადი ფონდებია:
*„Градско поглаварство на градот Куманово“ (1918-1941)
*Народноослободителни и народни одбори на општините Кратово, Куманово и Злетово (1944-1965)
*Собранијата на општините Куманово, Крива Паланка и Кратово
*Политичките организации (1945-1990)
*Црковните фондови (1918-1941)
*Семејните и личните фондови (1894-1946)

განყოფილებას გააჩნია მუდმივი საარქივო გამოფენა სახელწოდებით „Куманово низ документи и фотографии“.

## სქოლიო
კატეგორია:ჩრდილოეთ მაკედონიის არქივები
კატეგორია:კუმანოვო
თორი: რაგნაროკი

„**თორი: რაგნაროკი**“ — 2017 წლის ამერიკული სუპერგმირული ფილმი Marvel Comics-ის პერსონაჟ თორის შესახებ. იგი გადაიღო Marvel Studios-მა, Walt Disney Studios Motion Pictures-ის დისტრიბუციით. „თორი: რაგნაროკი“ არის „თორის“ და „ბნელი სამყაროს“ გაგრძელება და რიგით მეჩვიდმეტე ფილმი Marvel-ის კინოსამყაროში. გადაღებული ტაიკა ვაიტიტის მიერ, ფილმი ეფუძნება ერიკ პირსონის, კრეიგ კაილის და კრისტოფერ იოსტის სცენარს. როლებს ასრულებენ კრის ჰემსვორთი, ტომ ჰიდლსტონი, კეიტ ბლანშეტი, იდრის ელბა, ჯეფ გოლდბლუმი, ტესა თომპსონი, კარლ ურბანი, მარკ რუფალო და ენტონი ჰოპკინზი. ამ ფილმში თორი დატყვევებულია პლანეტა საკაარზე და უნდა დაიხსნას თავი, რათა გადაარჩინოს მშობლიური ასგარდი ჰელასგან და მოსალოდნელი რაგნაროკისგან.

ფილმის პრემიერა გაიმართა ლოს-ანჯელესში 2017 წლის 10 ოქტომბერს. კინოგაქირავებაში იგი გამოვიდა 3 ნოემბერს, 3D, IMAX და IMAX 3D ფორმატებში. მან ძირითადად დადებითი შეფასებები მიიღო და მრავალი კრიტიკოსის მიერ აღიარებული იქნა „თორის“ სერიის საუკეთესო ნამუშევრად. არანაკლებ აღფრთოვანებული შეფასებები მიენიჭა ვაიტიტის რეჟისურას, მსახიობებს, მოქმედებით სცენებს, საუნდტრეკს და იუმორს. ფილმის შემოსავალმა 739.2&nbsp;მილიონი აშშ დოლარი მილიონი აშშ დოლარი შეადგინა.

## რესურსები ინტერნეტში 
*
*
*

## სქოლიო 
კატეგორია:ამერიკული ფილმები
კატეგორია:2017 წლის ფილმები
კატეგორია:Marvel-ის კინოსამყაროს ფილმები
კატეგორია:2017 წლის 3D ფილმები
ბიბლიოთეკა ალექსანდრინა

**ბიბლიოთეკა ალექსანდრინა** ან **ახალი ალექსანდრიის ბიბლიოთეკა** (, DMG *Maktabat al-Iskandarīyah*) — ბიბლიოთეკა და კულტურული ცენტრი, განთავსებული ხმელთაშუა ზღვის ნაპირზე, ქალაქ ალექსანდრიაში, ეგვიპტეში. ბიბლიოთეკა აგებულია ალექსანდრიის ბიბლიოთეკის ადგილზე, რომელიც წარსულში განადგურდა. ალექსანდრინის ბიბლიოთეკა აშენდა 2001 წელს, ოფიციალურად გაიხსნა 2002 წლის 16 ოქტომბერს.

## ისტორია
მინი|მარცხნივ|250პქ|ბიბლიოთეკის საკითხავი დარბაზი
ძველის ადგილზე ახალი ბიბლიოთეკის აშენების იდეა ჯერ კიდევ 1970-იან წლებში გაუჩნდათ ალექსანდრიის უნივერსიტეტის პროფესორებს. 1980-იანების შუა პერიოდში მათ ეგვიპტის პრეზიდენტი ჰოსნი მუბარაქი და იუნესკო აშენების აუცილებლობაში დაარწმუნეს.

1988 წელს ბიბლიოთეკისთვის გამოსყიდული იქნა მიწის ნაწილი. არქიტექტურულ კონკურსში გაიმარჯვა ნორვეგიულმა არქიტექტურულმა ბიურომ „Snøhetta“ და ავსტრიელმა არქიტექტორმა კრისტოფერ კაპელემ. მშენებლობისთვის შეიქმნა კონსორციუმი Snøhetta-ს, ინგლისური და იტალიური მშენებელი კომპანიების ხელმძღვანელობით.

ბიბლიოთეკის დაფინანსების საკითხი გადაწყდა  ასუანის კონფერენციაზე. ერაყის, საუდის არაბეთის და არაბთა გაერთიანებული საამიროების მთავრობების მიერ განხორციელდა 65 მილიონი აშშ დოლარის შემოწირულობა. 27 მილიონი დოლარი შესწირა 26-მა ქვეყანამ. ეგვიპტის ხელისუფლებამ პროექტისთვის გამოჰყო 120 მილიონი, აგრეთვე დაფინანსებაში წვლილი შეიტანა იუნესკომაც.

1992 წელს დაიწყო წინასწარი სამუშაოები, 1995 წელს შეუდგნენ უშუალო სამუშაოებს, რომელიც გაგრძელდა 2001 წლამდე. 2002 წლის 16 ოქტომბერს რამდენიმე ქვეყნის ხელმძღვანელის თანდასწრებით ბიბლიოთეკა საზეიმო ვითარებაში გახსნა.

მასში ძირითადად ინახება წიგნები ფრანგულ, არაბულ და ინლისურ ენებზე. 2010 წელს საფრანგეთის ეროვნულმა ბიბლიოთეკამ ალექსანდრინას გადასცა 500 ათასი წიგნი.

ბიბლიოთეკის საცავი გათვლილია 8 მილიონ წიგნზე. მთავარი საკითხავი დარბაზის მოცულობა არის 20,000 კ² თერთმეტ კასკადულ დონეზე. კომპლექსი აგრეთვე თავისთავში მოიცავს საკონფერენციო ცენტრს, სპეციალიზებულ ბიბლიოთეკებს უსინათლოთათვის, მოზარდებისა და ბავშვებისთვის, აგრეთვე ოთხ მუზეუმს, ბიბლიოთეკა მჭიდროდ თანამშრომლობს არაკომერციულ ელექტრონულ ბიბლიოთეკა Internet Archive-თან.

## ლიტერატურა
*
*Ali, Amro (16 ოქტომბერი, 2012) "Power, Rebirth and Scandal: A Decade of the Bibliotheca Alexandrina". Jadaliyya.

## რესურსები ინტერნეტში
* 
* ბიბლიოთეკა ალექსანდრინა: ძველი ბიბლიოთეკა იქცა თანამედროვედ 

## სქოლიო
კატეგორია:ბიბლიოთეკა ალექსანდრინა
კატეგორია:ეგვიპტის არქიტექტურა
კატეგორია:მოდერნისტული არქიტექტურა
კატეგორია:ეგვიპტის ბიბლიოთეკები
კატეგორია:კულტურული ცენტრები
კატეგორია:ალექსანდრიის ღირსშესანიშნაოებები
კატეგორია:ბიბლიოთეკები ანბანის მიხედვით